خزینه و مالیه ناظیری محمت شیمشک امریکانین مالیه ناظیری جانت یلن ایله گؤروشوب.
هیندوستان-دا کئچیریلن G20 توپلانتی‌لاریندا تورکیه-نی تمثیل ائدن محمت شیمشک اورا‌داکی تماس‌لاری چرچیوه‌سینده امریکانین مالیه ناظیری جانت یلن ایله بیر آرایا گلیب. معلوماتا اساساً، طرف‌لر هئیت‌لر آراسینداکی گؤروشه صدرلیک ائدیب‌لر.
گؤروشده محمت شیمشکی تورکیه جمهوریتی مرکزی بانکی‌نین (TCMB) صدری حافظه غایه ارکان ائشلیق  ائدیب.
امریکا مالیه ناظیرلیگیندن وئریلن آچیقلامادا جانت یلن‌ین شیمشک و ارکان ایله تورکیه-نین اقتصادی باخیشینی و سیاسی ایستیقامتینی موذاکیره ائتدیگی بیلدیریلیب.
گؤروشده همچنین قلوبال اقتصادی پروبلئم‌لری موذاکیره ائتمک و ایکی اؤلکه‌نین ریفاه سویه‌سی‌نین یوکسلدیلمه‌سی اوچون تورکیه و امریکا-نین G20 داخیل اولماقلا بیرلیکده نئجه ایشله‌یه بیله‌جگی‌نین موذاکیره اولوندوغو بیلدیریلیب.
قئید ائدک کی، محمت شیمشک G20 توپلانتی‌سی چرچیوه‌سینده همچنین دونیا بانکی‌نین صدری آجی بانگا، سنگاپور باش ناظیری‌نین معاوینی و مالیه ناظیری لارنس وانگ، آوروپا کمیسیونونون اقتصادیات اوزره کمیسری پائولو جنتیلونی، آوروپا یئنی‌دن قورما و اینکیشاف بانکی‌نین (EBRD) صدری اودیل رنو باسو و کانادانین مالیه ناظیری کریستیا فریلند ایله ده گؤروشوب.
